གཉིས་པ་མང་ཚོགས་ཀྱི་སྡེ་དེ་ལ་ནི་གཉིས་ཙམ་དུ་དབྱེ་ན།ཡིག་རྨོངས་པའི་སྡེ་དང་རིག་གནས་པའི་སྡེ་གཉིས་སུ་འདུ་སྙམ།དེ་ཡང་དང་པོ་ཡིག་རྨོངས་པའི་སྡེ་དེ་ཚོ་ལ་ཕར་བལྟས་ན་རོང་འབྲོག་གང་ཡིན་ནའང་འཚོ་བ་བདེ་ཞིང་མདངས་རྒྱག་མེད་ལ་ཟ་བདེ་གཉིད་སྐྱིད་འདྲ་བའི་སྐྱིད་སྣང་ཞིག་ཡོད་པ་འདི།སྣ་གཅིག་ནས་བཤད་ན་དེ་ནི་བདེ་སྐྱིད་ཅིག་རེད་དེ།སྣ་གཅིག་ནས་བལྟས་ན་དུས་རབས་འགྱུར་ནས་འགྲོ་བ་ལ་ང་ཚོ་ནི་ད་དུང་གདོད་མའི་འཚོ་བ་འདི་ལྟ་བུ་ཞིག་རོལ་ཏེ་བསྡད་ཡོང་དུས་འདིའང་ང་ཚོའི་རྗེས་ལུས་ཀྱི་འགག་རྩ་ཞིག་ལ་ཐུག་ཡོད་པར་འདོད་ཡོད།དེ་གནད་འགག་ཅིག་ཡིན་སྙམ།